**Υποβολή Αιτήσεων και δικαιολογητικών για τις μετεγγραφές φοιτητών, ακαδημαϊκού έτους 2023-2024**

Καλούνται οι φοιτητές/τριες των οποίων η αίτηση μετεγγραφής/μετακίνησης κυρώθηκε στους Πίνακες από το Υπουργείο Παιδείας, Θρησκευμάτων & Αθλητισμού, να υποβάλουν **στη Γραμματεία** του Τμήματος υποδοχής τους, στο Πανεπιστήμιο Δυτικής Αττικής (Πα.Δ.Α.), **από 21 Νοεμβρίου 2023 έως  4 Δεκεμβρίου 2023,** τα παρακάτω:

α) Την Αίτηση μετεγγραφής όπως αυτή εξάγεται από την ηλεκτρονική εφαρμογή του Υπουργείου Παιδείας & Θρησκευμάτων.

β) Όλα τα δικαιολογητικά που αναγράφονται στην παραπάνω Αίτηση, σύμφωνα με τη δέσμευσή τους σε αυτή.

γ) Αντίγραφο της αστυνομικής ταυτότητας ή του διαβατηρίου.

\*Σ.Σ.: Επισημαίνεται ότι στις περιπτώσεις που δεν υπεβλήθη δήλωση αποποίησης μέσω του Πληροφοριακού Συστήματος, η αποποίηση θα γίνεται με την υποβολή Υπεύθυνης Δήλωσης, θεωρημένης για το γνήσιο της υπογραφής, στο Τμήμα/Σχολή Υποδοχής, σύμφωνα με τα οριζόμενα στην περ. β΄ της παρ. 1 του άρθρου 13 της με αριθμ. 142413/19-10-2020 Απόφασης του Υφυπουργού Παιδείας και Θρησκευμάτων (Β΄ 4617).

Η **αίτηση και τα δικαιολογητικά** μπορούν να αποσταλούν και ηλεκτρονικά μέσω email (pch@uniwa.gr) και να επισυναφθούν μόνο **ως αρχεία μορφής pdf**.

 Άλλου τύπου αρχεία (φωτογραφίας, κ.λπ.) δεν είναι αποδεκτά.

**Επισημαίνεται ότι θα διενεργηθεί έλεγχος όλων των δικαιολογητικών, σύμφωνα με τα οριζόμενα στις σχετικές διατάξεις, προκειμένου να ολοκληρωθεί η διαδικασία μετεγγραφής/μετακίνησης.**